ΦΚ Πόρτο

:*Το λήμμα αναφέρεται στην ποδοσφαιρική ομάδα. Για την πόλη, δείτε [[Πόρτο]].*
H **ΦΚ Πόρτο**  (πορτογαλικά: *FC Porto*) ή απλά **Πόρτο** είναι ένας πορτογαλικός αθλητικός σύλλογος με έδρα το Πόρτο. Είναι γνωστή για το ποδοσφαιρικό τμήμα της ομάδας, το οποίο αγωνίζεται στην Πριμέιρα Λίγκα, το κορυφαίο δηλαδή επίπεδο του πορτογαλικού ποδοσφαίρου.

Έχοντας ιδρυθεί στις 28 Σεπτεμβρίου του 1893, αποτελέι μία απο τις "Τρείς Μεγάλες" (πορτογαλικά: *Os Três Grandes*) του πορτογαλικού ποδοσφαίρου, μαζί με τις Μπενφίκα και Σπόρτινγκ. Οι τρείς αυτοί σύλλογοι αποτελούν και τις μόνες που έχουν σημειώσει παρουσία σε κάθε σεζόν της πρώτης κατηγορίας πορτογαλίας, απο την ίδρυση αυτής, το 1934. Έχουν το προσωνύμιο *dragões* (δράκοι) και *Azuis e brancos* (μπλέ και άσπροι) ενώ οι οπαδοί της ομάδας ονομάζονται *portistas* (Πορτίστας)*.* Η κύρια εμφάνιση της ομάδας αποτελείται απο κάθετες λωρίδες μπλέ και λευκού. Απο το 2003, η Πόρτο αγωνίζεται εντός έδρας στο Στάδιο Ντραγκάο (Estádio do Dragão), χωρητικότητας 50.033 θέσεων

Η Πόρτο είναι απο τις πιο επιτυχημένες ομάδες της Πορτογαλίας, έχοντας κατακτήσει 30 Προταθλήματα Πορτογαλίας, 20 Κύπελλα Πορτογαλίας, 24 Σούπερ Καπ Πορτογαλίας, 2 ΟΥΕΦΑ Τσάμπιονς Λιγκ, 2 ΟΥΕΦΑ Γιουρόπα Λιγκ, 1 ΟΥΕΦΑ Σούπερ Καπ και 2 Διπειρωτικά Κύπελλα. Είναι μία απο τις δύο ομάδες που έχει κατακτήσει το πρωτάθλημα αήττητη, τις σεζόν 2010-11 και 2012-13. Είναι επίσης η ομάδα που έχει επιτύχει την κατάκτηση του πρωταθλήματος με τη μεγαλύτερη βαθμολογική διαφορά, απο τον δεύτερο, με 21 βαθμούς.

O Αμυντικός Ζοάο Πίντο (João Pinto) έχεί το ρεκόρ για τις περισσότερες συμμετοχές με την ομάδα (587), ο επιθετικός Φερνάντο Γκόμες (Fernando Gomes) για τα περισσότερα γκόλ (352) ενώ ο Ζοζέ Μαρία Πεδρότο (José Maria Pedroto) ο προπονητής με τους περισσότερους αγώνες στον πάγκο της ομάδας (327).

Εκτός από το γνωστό ποδοσφαιρικό τμήμα, ο σύλλογος έχει άλλα πέντε επιτυχημένα αθλητικά τμήματα: μπάσκετ, χάντμπολ, ρόλερ χόκεϊ, μπιλιάρδου και στίβου. Η ομάδα ρόλερ χόκεϊ είναι μεταξύ των καλύτερων παγκοσμίως. Στις 23 Απριλίου του 2009 εγκαινιάστηκε το Ντραγκάο Αρένα (Dragão Arena), κλειστό αθλητικό κέντρο 2177 θέσεων το οποίο φιλοξενεί τα υπόλοιπα αθλήματα του συλλόγου εκτός του ποδοσφαίρου.

## Ιστορία
μικρογραφία|418x418εσ|António Nicolau de Almeida, Ιδρυτής και πρώτος πρόεδρος της ομάδας
Η ΦΚ Πόρτο ιδρύθηκε στις 28 Σεπτεβμρίου 1893 στο Πόρτο από τον έμπορο κρασιού António Nicolau de Almeida, ο οποίος απέκτησε ενδιαφέρον για το ποδόσφαιρο μέσω των ταξιδιών του στην Αγγλία. Ο πρώτος αγώνας πραγματοποιήθηκε με την Lisbonense, σύλλογο της Λισσαβόνας, παρουσία του τότε Βασιλιά της Πορτογαλίας Κάρολο Α΄.

Στις 18 Ιουνίου του 1922 η Πόρτο κερδίζει τη Σπόρτινγκ 3-1 κάτι που την κάνει πρώτη νικήτρια του πορτογαλικού πρωταθλήματος. Η ομάδα κερδίζει τον τίτλο επίσης το 1925 και το 1932. Στα 41 χρόνια της δικτατορίας (1933-1974) του Σαλαζάρ κέρδισε μόλις έξι πρωταθλήματα. Συχνά ακόμα και οι πρόεδροι του σωματείου ήταν φίλαθλοι των ομάδων της Λισσαβόνας.

Μετά την επανάσταση των γαριφάλων δόθηκε και στα σωματεία εκτός Λισσαβόνας η ευκαιρία να διακριθούν. Αποτέλεσμα ήταν η ΦΚ Πόρτο να κατακτήσει 16 τίτλους τις επόμενες τρεις δεκαετίες. Είναι αξιοσημείωτο ότι μετά το 1976 δεν έχει τερματίσει κάτω από την 3η θέση στο πρωτάθλημα ενώ κέρδισε πέντε συνεχόμενα πρωταθλήματα τη δεκαετία του ’90. Αναμορφωτές του συλλόγου θεωρούνται ο Pinto da Costa, αρχικά διευθυντής κι έπειτα πρόεδρος και ο μάνατζερ José Maria Pedroto, μετά το 1982.

Το 1984 ήρθε η πρώτη ευρωπαϊκή διάκριση για την ομάδα, όταν έφτασε ως τον τελικό του Κυπέλλου Κυπελλούχων, στον οποίο ηττήθηκε από τη Γιουβέντους. Όμως, τρία χρόνια αργότερα κατέκτησε τον πρώτο ευρωπαϊκό της τίτλο και μάλιστα το Κύπελλο Πρωταθλητριών νικώντας στον τελικό την Μπάγερν Μονάχου με 2-1. Ακολούθησε η κατάκτηση του ευρωπαϊκούΣούπερ Καπ και του Διηπειρωτικού.

Τα επόμενα χρόνια είχε μια σταθερά αισθητή ευρωπαϊκή παρουσία αλλά χωρίς μεγάλες επιτυχίες. Μόνο το 1994 έφτασε ως τα ημιτελικά του Τσάμπιονς Λιγκ, όπου αποκλείστηκε από την Μπαρτσελόνα.

## Οι επιτυχίες με τον Μουρίνιο

Ο Ζοσέ Μουρίνιο ανέλαβε την Πόρτο το 2002. Τη σεζόν 2002-2003, η Πόρτο, αν και άρχισε με 2-2 με την Μπελενένσες μέσα στο Ντραγκάο, έκανε μια συναρπαστική χρονιά. Με νίκες εντός και εκτός έδρας με Μπενφίκα και Σπόρτιγκ Λισαβόνας, έκανε ρεκόρ συλλογής βαθμών, με 86 (το προηγούμενο ρεκόρ ήτανε 85 βαθμοί, πάλι από την Πόρτο, τη σεζόν 1996-1997). Μαζί με το πρωτάθλημα οι δράκοι πανηγύρισαν και το Κύπελλο Πορτογαλίας αλλά και το Κύπελλο ΟΥΕΦΑ. Τα αποτελέσματα της Πόρτο στο κύπελλο Ουεφα του 2003 ήτανε:
μικρογραφία|375x375εσ|Ζοσέ Μουρίνιο, προπονητής της Πόρτο 2002-2004
**(Α΄ γύρος)**

Πόρτο - Πολόνια 6-0

Πολόνια - Πόρτο 2-0

**(Β΄ γύρος)**

Αούστρια Βιέννης - Πόρτο 0-1

Πόρτο - Αούστρια Βιέννης 2-1

**<u>(Γ΄ γύρος)</u>**

Πόρτο - Λανς 3-0

Λανς - Πόρτο 1-0

**<u>(Δ΄ γύρος)</u>**

Πόρτο - Ντενιζλισπόρ 6-1

Ντενιζλισπόρ - Πόρτο 2-2

**(Προημιτελικοί)**

Πόρτο - Παναθηναϊκός 0-1

Παναθηναϊκός - Πόρτο 0-2 μετά από παράταση

**<u>(Ημιτελικοί)</u>**

Πόρτο - Λάτσιο 4-1

Λάτσιο - Πόρτο 0-0

**ΤΕΛΙΚΟΣ**:

Πόρτο - Σέλτικ 3-2 μετά από παράταση

Την επόμενη χρονιά, οι ντραγκόες ενδυναμώθηκαν με τον ΜακΚάρθι και Λουίς Φαμπιάνο, ενώ παρέμειναν οι Πάουλο Φερέιρα, Ρικάρντο Καρβάλιο, Μανίς, Ντέκο, Ντερλέι. Η Πόρτο πήρε πρωτάθλημα και Τσάμπιονς Λιγκ, νικώντας 3-0 στον τελικό του Γκελζενκίρχεν τη Μονακό.

Η ΠΟΡΕΙΑ ΤΗΣ ΠΟΡΤΟ
μικρογραφία|406x406εσ|Το τρόπαιο ΟΥΕΦΑ Τσάμπιονς Λίγκ 2004 στο μουσείο της Πόρτο
**Φάση ομίλων**

Παρτιζάν - Πόρτο 1-1

Πόρτο - Ρεάλ 1-3

Μαρσέιγ - Πόρτο 2-3

Πόρτο - Μαρσέιγ 1-0

Πόρτο - Παρτιζάν 2-1

Ρεάλ - Πόρτο 1-1

**Φάση των 16**

Πόρτο - Μάντσεστερ Γ. 2-1

Μάντσεστερ Γ. - Πόρτο 1-1

**Προημιτελικοί**

Πόρτο - Λυών 2-0

Λυών - Πόρτο 2-2

**Ημιτελικοί**

Πόρτο - Λα Κορούνια 0-0

Λα Κορούνια - Πόρτο 0-1

**ΤΕΛΙΚΟΣ**:

Πόρτο - Μονακό 3-0

## Μετά τον Μουρίνιο
αριστερά|μικρογραφία|194x194εσ|Jesualdo Ferreira
μικρογραφία|199x199εσ|Sérgio Conceição
Οι επιτυχίες του Μουρίνιο στην Πόρτο έκαναν την Τσέλσι να προσλάβει τον Πορτογάλο προπονητή. Ο Ντέκο, ο Ρικάρντο Καρβάλιο και ο Πάουλο Φερέιρα έφυγαν από την ομάδα, και η χρονιά που ακολούθησε (2004-2005) ήταν απογοητευτική. Με τον Κο Αντριάνσε, η Πόρτο πήρε το νταμπλ στην Πορτογαλία το 2006. Με τον Ζεσουάλδο Φερέιρα, οι δράκοι κατέκτησαν το πρωτάθλημα το 2007 και 2008. Η Πόρτο βρήκε και πάλι επιτυχία με τον Σέρζιο Κονσεϊσάο, υπό τον οποίο πρόσθεσε στην τροπαιοθήκη τα πρωταθλήματα του 2018, 2020 και 2022. Κατάφερε επίσης να κερδίσει το κύπελλο του 2020, 2022, 2023, 2024 και τα Σουπερ Καπ Πορτογαλίας 2018, 2020, 2022. Σήμερα, προπονητής της Πόρτο είναι ο Φραντσέσκο Φαριόλι, που ανέλαβε την θέση τεχνικού τον Ιούλιο του 2025.

## Πρόεδρος
Η Πόρτο αποτελεί ομάδα της οποίας ο πρόεδρος εκλέγεται απο τα μέλη. Απο την ίδρυση της ομάδας το 1893, έχουν διατελέσει 31 διαφορετικοί πρόεδροι, κάποιοι εκ των οποίων σε πολλαπλές θητείες. Απο τις 7 Μαΐου 2024, πρόεδρος είναι ο Αντρέ Βίλας Μπόας, πρώην προπονητής της ομάδας.
μικρογραφία|300x300εσ|Ο André Villas-Boas το 2023, σημερινός πρόεδρος της Πόρτο

## Προπονητές

## Στάδιο Ντραγκάο
μικρογραφία|To Estádio do Dragão, έδρα της Πόρτο|325x325εσ
Το Στάδιο Ντραγκάο (Estádio do Dragão) αποτελεί την έδρα της ΦΚ Πόρτο. Έχει χωρητικότητα 50.033 καθήμενων θεατών. Χτίστηκε το 2003 με την ευκαιρία της διοργάνωσης του Ευρωπαϊκού Πρωταθλήματος από την Πορτογαλία. Το Ντραγκάο αντικατέστησε το παλιό γήπεδο της ομάδας, το Στάδιο Ντας Σάντας (Estadio das Antas).

Το όνομα του σταδίου προήλθε από την παρουσία του δράκου (dragão) στο έμβλημα της ομάδας αλλά και της πόλης του Πόρτο που έχει ως μείζον σύμβολο τον δράκο.

Πρώτος αγώνας αποτέλεσε φιλική αναμέτρηση ανάμεσα στην Πόρτο και την Μπαρτσελόνα στις 16 Νοεμβρίου του 2003, όπου οι δράκοι κέρδισαν με 2-0. Έκτοτε, το γήπεδο εκτός απο τους εντός έδρας αγώνες της Πόρτο, έχει φιλοξενήσει την Εθνική ομάδα της Πορτογαλίας, τον πρώτο αγώνα του Ευρωπαϊκού Πρωταθλήματος ποδοσφαίρου 2004 την πρώτη διοργάνωση του Πρωταθλήματος Εθνών ΟΥΕΦΑ 2019, τον τελικό του ΟΥΕΦΑ Τσάμπιονς Λιγκ 2020-21 καθώς και συναυλίες και εκδηλώσεις.

## Ομάδα
*Τελευταία ενημέρωση τον Σεπτέμβριο 2025*

Εκτός από το ποδόσφαιρο η ΦΚ Πόρτο συντηρεί επίσης τμήματα ρόλερ χόκεϊ, μπάσκετ, χάντμπολ, μπιλιάρδου και στίβου.

### Ρόλερ Χόκεϊ
Το Ρόλερ Χόκεϊ είναι μια μορφή χόκεϊ που παίζεται σε κλειστό ξερό γήπεδο (όχι σε πάγο) με τους παίκτες να φορούν πατίνια με τροχούς. Στην Πορτογαλία ονομάζεται Rink hockey και είναι πολύ δημοφιλές. Είναι το δημοφιλέστερο άθλημα μετά το ποδόσφαιρο.

Το τμήμα Rink hockey της ΦΚ Πόρτο είναι από τα αρχαιότερα του σωματείου. Ιδρύθηκε το 1955 και μεταξύ άλλων έχει κατακτήσει επτά ευρωπαϊκούς τίτλους. Έχει κατακτήσεις τους εξής τίτλους:

* European Champions Cup (2): 1986, 1990 
* European Cup Winners' Cup (2): 1982, 1983 
* CERS Cup (2): 1994, 1996 
* European Supercup (1): 1987 
* Πρωτάθλημα Πορτογαλίας (18): 1983, 1984, 1985, 1986, 1987, 1989, 1990, 1991, 1999, 2000, 2002, 2003, 2004, 2005, 2006, 2007, 2008, 2009 
* Κύπελλο Πορτογαλίας (12): 1983, 1985, 1986, 1987, 1988, 1989, 1996, 1998, 1999, 2005, 2006, 2008 
* Σούπερ Καπ Πορτογαλίας (15): 1983, 1984, 1985, 1986, 1987, 1988, 1989, 1990, 1991, 1992, 1996, 1998, 2000, 2006, 2007

### Μπάσκετ
Η ομάδα μπάσκετ της ΦΚ Πόρτο έχει κατακτήσει τους εξής τίτλους:

* Επαγγελματική κατηγορία (4): 1996, 1997, 1999; 2004.
* Α΄ κατηγορία (6): 1952, 1953, 1972, 1979, 1980.
* Β΄ κατηγορία (2): 1948, 1950.

### Χάντμπολ
Είναι παλιό τμήμα του συλλόγου από τη δεκαετία του ’50 αλλά μόλις τα τελευταία δέκα χρόνια άρχισε να δίνει πάλι επιτυχίες. Έχει κατακτήσει τους εξής τίτλους:

* Εθνικό πρωτάθλημα (11): 1954, 1957, 1958, 1959, 1960, 1963, 1964, 1965, 1968, 1999, 2002.
* Επαγγελματικό πρωτάθλημα (2): 2003, 2004.
* Κύπελλο Πορτογαλίας (6): 1976, 1977, 1979, 1980, 1994, 2006.
* Σούπερ Καπ Πορτογαλίας (4): 1995, 2000, 2001, 2003.
* Λιγκ Καπ Πορτογαλίας (2): 2004, 2005.

### Μπιλιάρδο
Η ομάδα μπιλιάρδου της ΦΚ Πόρτο έχει εννιά εθνικά πρωταθλήματα στο τρίσποντο κι τρία στην κατηγορία Pool.

* Πρωτάθλημα τρίσποντου (9): 1983, 1984, 1988, 1993, 1994, 1997, 2000, 2002, 2003
* Πρωτάθλημα Pool (3): 2001, 2002, 2003

## Παραπομπές

https://en.wikipedia.org/wiki/List_of_FC_Porto_coaches

## Εξωτερικοί σύνδεσμοι

* 


Κατηγορία:Αθλητικοί σύλλογοι Πορτογαλίας
Κατηγορία:Ιδρύσεις αθλητικών συλλόγων το 1893
Κατηγορία:Ιδρύσεις ποδοσφαιρικών ομάδων το 1893
Κατηγορία:Ποδοσφαιρικές ομάδες Πορτογαλίας